**พระราชกฤษฎีกา**

**ออกตามความในประมวลรัษฎากร**

**ว่าด้วยการยกเว้นรัษฎากร (ฉบับที่ 78๑)**

**พ.ศ. 256๗**

พระบาทสมเด็จพระปรเมนทรรามาธิบดีศรีสินทรมหาวชิราลงกรณ

พระวชิรเกล้าเจ้าอยู่หัว

ให้ไว้ ณ วันที่  1๙  มีนาคม  พ.ศ. 256๗

เป็นปีที่  ๙ ในรัชกาลปัจจุบัน

พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว  
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรยกเว้นภาษีธุรกิจเฉพาะและอากรแสตมป์ สำหรับกรณีการโอนกรรมสิทธิ์ในอสังหาริมทรัพย์ของราชวิทยาลัยจุฬาภรณ์ให้แก่มูลนิธิจุฬาภรณ์

อาศัยอำนาจตามความในมาตรา 175 ของรัฐธรรมนูญแห่งราชอาณาจักรไทยและมาตรา 3 (1) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ. 2496 จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา 1 พระราชกฤษฎีกานี้เรียกว่า “พระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 781) พ.ศ.2567”

มาตรา 2 พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา  
เป็นต้นไป

มาตรา 3 ให้ยกเว้นภาษีธุรกิจเฉพาะตามหมวด 5 และอากรแสตมป์ตามหมวด 6  
ในลักษณะ 2 แห่งประมวลรัษฎากร สำหรับรายรับหรือการกระทำตราสารอันเนื่องมาจากการโอนกรรมสิทธิ์  
ในอสังหาริมทรัพย์ของราชวิทยาลัยจุฬาภรณ์ให้แก่มูลนิธิจุฬาภรณ์ตามกฎหมายว่าด้วยราชวิทยาลัยจุฬาภรณ์  
 มาตรา 4 ให้รัฐมนตรีว่าการกระทรวงการคลังรักษาการตามพระราชกฤษฎีกานี้

ผู้รับสนองพระบรมราชโองการ

เศรษฐา ทวีสิน

นายกรัฐมนตรี

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา 15 แห่งพระราชบัญญัติ

ราชวิทยาลัยจุฬาภรณ์ (ฉบับที่ 3) พ.ศ. 2566 บัญญัติให้การโอนกรรมสิทธิ์ในอสังหาริมทรัพย์  
ของราชวิทยาลัยจุฬาภรณ์ไปเป็นของมูลนิธิจุฬาภรณ์ ได้รับยกภาษีธุรกิจเฉพาะและอากรแสตมป์  
ตามประมวลรัษฎากร สมควรยกเว้นภาษีธุรกิจเฉพาะและอากรแสตมป์ สำหรับรายรับหรือการกระทำตราสารอันเนื่องมาจากการโอนกรรมสิทธิ์ในอสังหาริมทรัพย์ให้แก่มูลนิธิจุฬาภรณ์ จึงจำเป็นต้องตราพระราชกฤษฎีกานี้

(เล่ม ๑๔1 ตอนที่ 1๔ ก ราชกิจจานุเบกษา 21 มีนาคม ๒๕๖7)